b'\n_START_ARTICLE_\nSuper Aguri F1\n_START_SECTION_\nIstoric\n_START_PARAGRAPH_\nPrimul sezon al echipei Super Aguri \xc3\xaen Campionatul Mondial de Formula 1 a fost unul deosebit de dificil. \xc3\x8encorporat\xc4\x83 \xc3\xaen grab\xc4\x83, chiar \xc3\xaenainte de Marele Premiu al Japoniei 2005, echipa nu a avut deloc timp pentru construc\xc8\x9bia unui \xc8\x99asiu propriu. De\xc8\x99i mult\xc4\x83 lume se a\xc8\x99tepta ca Super Aguri s\xc4\x83 foloseasc\xc4\x83 \xc8\x99asiurile BAR 007 folosite de fosta echip\xc4\x83 BAR Honda \xc3\xaen 2006, acest lucru nu a fost posibil. \xc3\x8en aceste condi\xc8\x9bii singura \xc8\x99ans\xc4\x83 r\xc4\x83m\xc3\xa2nea achizi\xc8\x9bia ultimelor \xc8\x99asiuri folosite de echipa Arrows \xc3\xaen Formula 1 \xc3\xaenainte ca aceasta s\xc4\x83 se \xc3\xaenchid\xc4\x83. Erau \xc3\xaens\xc4\x83 \xc8\x99asiuri vechi de patru ani, care trebuiau aduse la zi, pe c\xc3\xa2t posibil, pentru a primi acceptul FIA pentru a concura \xc3\xaen 2006._NEWLINE_De\xc8\x99i a fost o munc\xc4\x83 colosal\xc4\x83 Super Aguri s-a achitat bine de sarcini, iar \xc3\xaen martie era deja de competi\xc8\x9bie._NEWLINE_Tot sezonul a fost petrecut \xc3\xaen coada grilei \xc3\xaen calific\xc4\x83ri \xc8\x99i \xc3\xaen coada plutonului \xc3\xaen curs\xc4\x83. Totu\xc8\x99i, curs\xc4\x83 de curs\xc4\x83, Super Aguri reducea distan\xc8\x9ba care o separa de restul echipelor._NEWLINE_Cea mai bun\xc4\x83 performan\xc8\x9b\xc4\x83 a anului a fost ob\xc8\x9binut\xc4\x83 \xc3\xaen ultima curs\xc4\x83, Marele Premiu al Braziliei, c\xc3\xa2nd Takuma Sato a terminat al zecelea, cel mai bun timp al s\xc4\x83u fiind al nou\xc4\x83lea cel mai rapid al cursei.'